Diari Oficial de la Generalitat Valenciana


Sumari del DOGV 1755, del 31-03-1992 (1992/824340)

ORDRE de 14 de febrer de 1992, de la Conselleria de Cultura, Educació i Ciència, per la qual convoca la concessió de subvencions a confederacions i federacions d'estudiants no universitaris de la Comunitat Valenciana per al 1992.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/14/(5)/dof/vci/html**

### Dades del document

Número de DOGV
:   1755

Data del DOGV
:   31-03-1992

Secció del DOGV
:   DISPOSICIONS GENERALS

Número del document
:   1992/824340


Data del document
:   14-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de febrer de 1992, de la Conselleria de Cultura, Educació i Ciència, per la qual convoca la concessió de subvencions a confederacions i federacions d'estudiants no universitaris de la Comunitat Valenciana per al 1992.  
D'acord amb el que disposa l'article 27 de la Llei de Pressupostos de la Generalitat Valenciana per a l'any 1992 i, fent ús de les facultats que em confereix l'article 35 de la Llei 5/1983 de la Generalitat Valenciana, de 30 de desembre, del Govern Valencià,  
ORDENE:  
Article primer  
Es fa pública la convocatòria per a la concessió de subvencions a confederacions i federacions d'estudiants no universitaris.  
Article segon  
Les subvencions concedides d'acord amb aquesta ordre es pagaran a càrrec de la línia de subvenció 402/000/92 del pressupost de despeses de l?Institut Valencià de la Joventut per un import global de 82.454.315 de pessetes.  
Article tercer  
Podran sol·licitar subvencions les confederacions i les federacions d'estudiants no universitaris de la Comunitat Valenciana que estiguen legalment constituïdes i que reunesquen els requisits següents:  
a) Que figuren inscrites en el Cens de Federacions i Confederacions d'Alumnes no Universitaris de la Comunitat Valenciana.  
b) Que agrupen un mínim de vuit associacions d'alumnes en vuit localitats diferents de la Comunitat Valenciana. Aquestes associacions hauran de figurar inscrites en els censos establerts a aquest efecte.  
Article quart  
Les subvencions tindran com a finalitat potenciar l'associacionisme dels estudiants, mitjançant ajudes a les actuacions i les activitats següents:  
a) Conferències, jornades i congressos per al debat de qüestions educatives.  
b) Activitats que impliquen una col·laboració amb el projecte educatiu dels centres.  
c) Activitats relacionades amb la participació dels estudiants en els consells escolars i en altres òrgans col·legiats en els quals tinguen alguna representació.  
d) Activitats recreatives i culturals.  
e) Publicacions.  
f) Creació de noves associacions d'estudiants.  
g) Activitats adreçades al foment de la inserció sociòlaboral dels estudiants.  
h) Activitats de formació interna.  
i) Activitats i serveis d'informació, documentació i assessorament.  
Article cinquè  
Les sol·licituds es presentaran als serveis territorials de Cultura i Educació amb la documentació següent:  
a) Instància en imprès normalitzat, que serà facilitat pels serveis territorials de Cultura i Educació.  
b) Projecte d'activitats, que haurà d'incloure les característiques tècniques que n'acrediten la realització: objectius, personal responsable, infrastructures, periodització i descripció de les activitats, llocs on celebrar-les, característiques dels beneficiaris i pressupost en què s'especifique l'aportació de l'entitat i els participants. -  
c) Memòria de les activitats desplegades durant 1991, excepte les entitats que han estat subvencionades per l?IVAJ durant l'any esmentat.  
d) Fotocòpia del DNI del president de l'entitat.  
e) Acreditació que l'entitat està al corrent en les seues obligacions tributàries i amb la Seguretat Social.  
Article sisè  
Per a la concessió de subvencions seran tinguts en compte els criteris següents:  
a) Nombre de consellers en el Consell Escolar Valencià:  
- d?1 a 3 consellers: 1 punt  
- de 3 a 6 consellers: 3 punts  
- més de 6 consellers: 5 punts  
b) Nombre d'associacions federades o confederades:  
- fins a 10 associacions: 1 punt  
- d'11 a 30 associacions: 3 punts  
- més de 50 associacions: 5 punts  
c) Nombre d'activitats de 1990, fins a 10 punts.  
d) Valoració de les publicacions, fins a 10 punts.  
e) Nombre de consells de joventut dels quals són membres les associacions de la federació:  
- d?1 a 3 consells: 1 punt  
- de 3 a 6 consells: 3 punts  
- més de 6 consells: 5 punts  
f) Nombre de consellers escolars:   
- d'1 a 10 consellers: 1 punt   
- de 10 a 50 consellers: 3 punts   
- més de 50 consellers: 5 punts  
g) Hi haurà dos barems, l'un per a les entitats d'àmbit autonòmic i l'altre per a les d'àmbit provincial.  
Article setè  
El termini d'admissió de sol·licituds per a l?exercici de 1992 serà de 30 dies hàbils, comptadors des de la data de publicació d'aquesta convocatòria en el Diari Oficial de la Generalitat Valenciana.  
Article vuitè  
Correspondrà al Director General de l'Institut Valencià de la Joventut la resolució d'aquesta convocatòria, a proposta d'una comissió avaluadora integrada per:  
- El Secretari Tècnic de l'Institut Valencià de la Joventut.  
- 2 tècnics de l?Institut Valencià de la Joventut designats pel director general.  
- 3 representants del Consell de la Joventut de la Comunitat Valenciana.  
Article novè  
Les federacions i confederacions beneficiàries rebran la subvenció quan justifiquen l'aplicació de la totalitat dels fons concedits d'acord amb el programa presentat i les obligacions següents:  
a) Comunicar les modificacions que es produesquen durant el desplegament del programa subvencionat.  
b) Presentar declaració de les subvencions rebudes d'altres entitats.  
c) Admetre la presència d'avaluadors nomenats per l?Institut Valencià de la Joventut.  
d) Fer constar, en tot el material imprès que s'utilitze en les activitats corresponents als programes subvencionats, la col·laboració de l?Institut Valencià de la Joventut.  
e) Justificar la subvenció rebuda en la forma que reglamentàriament es determine en la resolució d'adjudicació abans de l'1 de novembre de 1992.  
L'Institut Valencià de la Joventut, si s'escau, podrà anul·lar, totalment o parcialment, la subvenció atorgada quan l'activitat programa que fou objecte tat no es realitze d'acord amb e de subvenció, o la subvenció rebuda, no estiga justificada convenientment segons la convocatòria anterior.  
DISPOSICIONS FINALS  
Primera  
Autoritze l'Institut Valencià de la Joventut perquè, dins l'àmbit de les seues competències, dicte les resolucions necessàries per a dur a terme allò que es disposa en aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 14 de febrer de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI